Төсөл

ЭРҮҮЛ МЭНДИЙН САЙДЫН ТУШААЛ

Тушаалд өөрчлөлт оруулах тухай

Монгол Улсын Засгийн газрын тухай хуулийн 24 дүгээр зүйлийн 2, Эм, эмнэлгийн хэрэгслийн тухай хуулийн 15 дугаар зүйлийн 15.1, 15.3, 24 дүгээр зүйлийн 24.2 дахь заалтыг тус тус үндэслэн ТУШААХ НЬ:

1. Эрүүл мэнд, спортын сайдын 2015 оны 68 дугаар тушаалын 2 дахь хэсгийн “...Эм, эмнэлгийн хэрэгслийн хэлтэс /М.Уранчимэг/, Эрүүл мэндийн чиглэлээр аж ахуйн үйл ажиллагаа эрхлэх тусгай зөвшөөрөл олгох комисс /Г.Ганчимэг/ нарт тус тус...” гэснийг “...Эм, эмнэлгийн хэрэгслийн хяналт, зохицуулалтын газар /Ш.Энхтуяа/-т ...” гэж, тушаалын 1 дэх хэсэг, тушаалын нэгдүгээр хавсралтаар батлагдсан журмын 2.8 дэх хэсгийн “... лицензийн ...” гэснийг “...бүртгэлийн...” гэж, тушаалын 1 дэх хэсэг, тушаалын нэгдүгээр хавсралтаар батлагдсан журмын 2.2, 2.3, 2.3.4, 2.4, 2.5, 2.8 дахь хэсэг, тушаалын гурав болон дөрөвдүгээр хавсралтын “...лиценз..” гэснийг “...бүртгэл...” гэж, тушаалын нэгдүгээр хавсралтаар батлагдсан журмын 2.1, 2.6, 2.7 дахь хэсгийн “... лицензийг..” гэснийг “...бүртгэлийг...” гэж, 1.5 дахь хэсгийн “...энэхүү тушаалын 2 дугаар хавсралтаар...” гэснийг “...Эрүүл мэндийн сайдын 2016 оны А/184 дүгээр тушаалаар...” гэж, 2.5 дахь хэсгийн “... ажлын 10 хоног...” гэснийг “... ажлын 5 хоног ...” гэж, 3.4.1 дэх хэсгийн “ ... 2 сарын өмнө .. “ гэснийг “ 30 хоногоос доошгүй хугацааны өмнө ...“ гэж, 2.7, 5.7, 5.8.3, 6.9 дэх хэсгийн “...Цагдаагийн ерөнхий газрын мансууруулах, сэтгэц нөлөөт эм, бодис хариуцсан нэгж...” гэснийг “ ... Цагдаагийн ерөнхий газрын Хар тамхитай тэмцэх газар, аймаг нийслэлийн Цагдаагийн газар...” гэж тус тус өөрчилсүгэй.
2. Дээрх тушаалын нэгдүгээр хавсралтаар батлагдсан журмын 2.6 дахь хэсгийг “Мансууруулах болон сэтгэцэд нөлөөт эмийн импорт, экспортын бүртгэлд Эм, эмнэлгийн хэрэгслийн хяналт, зохицуулалтын газрын Лиценз, зөвшөөрлийн зохицуулалтын газрын дарга гарын үсэг зурна. Лиценз, зөвшөөрлийн зохицуулалтын газрын газрын даргын эзгүйд Эмийн бүртгэлийн хэлтсийн дарга гарын үсэг зурна” гэж бүхэлд нь, 6.1 дэх хэсгийг “Эмийн найрлагад мансууруулах болон сэтгэцэд нөлөөт бодис орсон байвал эмч эмчилгээний тохирох тунгаар эмийн цаасан эсвэл цахим жорыг бичнэ” гэж бүхэлд нь тус тус өөрчилсүгэй.
3. Дээрх тушаалын үндэслэл хэсэг, тушаалын нэгдүгээр хавсралтаар батлагдсан журмын 1.1, 3.3.6, дэх хэсгийн “... Аж ахуйн үйл ажиллагааны тусгай зөвшөөрлийн тухай” гэснийг, журмын 6.2, 6.3 дахь хэсгийн “...MNS 5376:2014...” гэснийг, 6.5 дахь хэсгийн “Эрүүл мэндийн даатгалын сангаас үнийн хөнгөлөлт үзүүлэх эмийн жагсаалтад орсон мансууруулах болон сэтгэц нөлөөт эмийг эдгээр эмийн жорын маягт болон даатгалын жорын маягт дээр бичиж хавсаргасан байна” гэснийг бүхэлд нь тус тус хассугай.
4. Тушаалын хэрэгжилтийг зохион байгуулж ажиллахыг Эм, эмнэлгийн хэрэгслийн хяналт зохицуулалтын газарт үүрэг болгосугай.

 САЙД С.ЧИНЗОРИГ